
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πραγματοποίησης μεταφοράς συντελεστή δόμησης σε ακί¬ 
νητο του ρυμοτομικού σχεδίου δήμου Χολαργού (ν. Αττικής) 

ΑΠΟΦΑΣΕΙΣ 

Επίσπευση από το Δημόσιο της εφαρμογής του σχεδίου πόλης Θεσ¬ 
σαλονίκης . 

Έγκριση τοπικού ρυμοτομικού σχεδίου στην εκτός σχεδίου περιοχή 
«Μαρκόνι» δήμου Αιγάλεω (ν. Αττικής) για τον καθορισμό χώ¬ 
ρου αθλητικών εγκαταστάσεων και καθορισμός όρων και περιο¬ 
ρισμών δόμησης αυτού.. 

Καθορισμός χώρου για την ανέγερση; Δημοτικού Σχολείου κοινότη¬ 


τας Αογγάδων Ιωαννίνων . 4 

Τροποποίηση ρυμοτομικού σχεδίου Δήμου Ν. Σμύρνης στο Ο.Τ, 

205 για την ανέγερση Σχολικών Κτιρίων Ν. Πειραιά. 5 

Έγκριση τοπικού Ρυμοτομικού στην εκτός σχεδίου Περιοχή του Οι¬ 
κισμού Πρίνος με τον καθορισμό χώρου για ανέγερση Γυμνασίου 
Ν. Τρικάλων... 6 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πραγματοποίησης μεταφοράς συντελεστή δόμησης σε ακίνητο 
του ρυμοτομικού σχεδίου δήμου Χολαργού (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π.Δ/γμα (ΦΕΚ 592/Δ). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 Π.Δ/γμα 
(ΦΕΚ 163/Α). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ. 1291/1987 απόφαση του Πρωθυπουργού «Σύ¬ 


σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 

1 Χωροταξίας και Δημοσίων Έργων Μανόλη Παπαστεφανάκι» (ΦΕΚ 

549/Β). 

8. Την από 3.5.1988 αίτηση (αριθ. πρωτ. 34981/88) των Ευαγγέ¬ 
λου και Διονυσίας Τελάλη και το από 21.4.1988 ιδιωτικό συμφωνη- 

2 τικό. 

9. Την υπ’ αριθ. 209/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Την υπ’ αριθ. 34981/6022/27.7.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
για προέγκριση της σχετικής τεχνικής μελέτης με πρόταση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 18.1.1988 Π.Δ/γμα (ΦΕΚ 71/Δ) 
από το βαρυνόμενο ακίνητο που βρίσκεται στην πλατεία Ηπίτου αριθ. 
15 περιοχή «Πλάκα» της πόλεως των Αθηνών, ιδιοκτησίας της Εται¬ 
ρείας Διαχειρίσεως των Ειδών του Μονοπωλίου Ελληνικού Δημοσίου 
(ΕΔΕΜΕΔ) και για το οποίο έχουν εκδοθεί οι υπ’ αριθ. 347/88, 
348/88 και 381/88 σχετικοί τίτλοι δικαιώματος μεταφοράς συντελε¬ 
στή δόμησης, σε άλλο ακίνητο (ωφελούμενο), που βρίσκεται εντός του 
ρυμοτομικού σχεδίου δήμου Χολαργού (ν. Αττικής) και επί της οδού 
17ης Νοεμβρίου αριθ. 29 ιδιοκτησίας Ευαγγέλου και Διονυσίας Τε¬ 
λάλη, όπως το ωφελούμενο ακίνητο φαίνεται με στοιχεία Α Β Γ Δ Α στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 69115/1988 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 530,10 τ.μ. που αντιστοιχεί σε 366,81 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1484,10 τ.μ. 
β. Συντελεστής δόμησης: 1,5567. 
γ. Ποσοστό κάλυψης: 48,9%. 

δ. Μέγιστο επιτρεπόμενο ύψος του κτιρίου: επτά μέτρα και εβδομή¬ 
ντα εκατοστά του μέτρου (7,70). 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με τις όψεις και κατόψεις που φαίνονται στα οκτώ (8) σχετικά 
πρωτότυπα διαγράμματα σε κλίμακα 1:50 (τα επτά) και 1:100 (το 
ένα) που θεωρήθηκαν από τον Προϊστάμενο της Διεύθυνσης Τοπογραφι- 

κών Εφαρμογών μβ την υπ’ αριθ. 69115/1988 πράξη του και που συ¬ 
νοπτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση των υπ, αριθ. 347/1988, 348/1988 και 381/ 
1988 τίτλων, στο όνομα της Εταιρείας Διαχειρίσεως των Ειδών του 
Μονοπωλίου Ελληνικού Δημοσίου για το υπολειπόμενο και μη χρησιμο- 
ποιηθέν εμβαδόν (301,00 - 22,50-45,00) - 366,81 = 1,69 τ.μ. 

Άρθρο 3· 

Η ισχύς του παρόντος διατάγματος αρχίζει από τη δημοσίευσή του 


στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΑΠΟΦΑΣΕΙΣ 

Αριθ. 27610/4124 (2) 

Επίσπευση από το Δημόσιο της εφαρμογής του σχεδίου πόλης Θεσσαλο¬ 
νίκης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.23 «Περί σχεδίων Πόλεων, κωμών 
κ.λπ.». 

2) Τις διατάξεις του Ν.Δ. 632/76 όπως τροποποιήθηκαν με το Ν.Δ. 
1143/72. 

3) Τις διατάξεις του 797/71 «Περί αναγκαστικών απαλλοτριώ¬ 
σεων». 

4) Τις διατάξεις του Ν. 1558/85 άρθρο 23 «σύσταση Υπουργείου 
ΠΕΧΩΔΕ», αποφασίζουμε: 

Την επίσπευση από το Δημόσιο της εφαρμογής του εγκεκριμένου 
σχεδίου πόλης Θεσσαλονίκης επί των οδών Β. Όλγας και Περικλεούς 
που προβλέπεται με τα από 27.1.25 και 28.10.68 Δ/γματα ρυμοτο¬ 
μίας σύμφωνα με τις ενδείξεις της με αριθ. 3075/1971 πράξης αναλο¬ 
γισμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Μ. ΠΑΠΑΣΤΕΦΑΝΑΚΙΣ 

- 4 - 

Αριθ. 69129/3963 (3) 

Έγκριση τοπικού ρυμοτομικού σχεδίου στην εκτός σχεδίου περιοχή 

«Μαρκόνι» δήμου Αιγάλεω (ν. Αττικής) για τον καθορισμό χώρου 

αθλητικών εγκαταστάσεων και καθορισμός όρων και περιορισμών 

δόμησης αυτού. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παράγρ. 13 του 
άρθρου 8 του ν. 1512/1985 «Τροποποίηση και συμπλήρωση πολεοδο¬ 
μικών διατάξεων, ρύθμιση συναφών θεμάτων και θεμάτων του Ταμείου 
Νομικών» (ΦΕΚ 4/Α). 

2. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7,8 (παρ. 1) και 9, όπως 
τροποποιήθηκαν με τις διατάξεις των ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α) και 1772/1988 «Τροποποίηση διατά¬ 
ξεων του ν. 1577/1985 “ΙΌΚ” και άλλες σχετικές διατάξεις» (ΦΕΚ 
91/Α). 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Την υπ’ αριθ. Υ. 1291/1987 απόφαση του Πρωθυπουργού «Σύ- 
ταση θέσης Αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Τις διατάξεις του ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές ρυθμίσεις» 
(ΦΕΚ 141/Α) και ειδικότερα το άρθρο 12 (παρ. 5). 

7. Τις διατάξεις της υπ’ αριθ. 15883/1903/8.2.88 κοινής απόφα¬ 

σης του Υπουργού Προεδρίας της Κυβέρνησης και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
142/Β/1988). " 

8. Την υπ’ αριθ. 21/1988 γνωμοδότηση του δημοτικού συμβουλίου 
Αιγάλεω. 

9. Την υπ’ αριθ. 180/1988 γνωμοδότηση του Κεντρικού Συμβου¬ 


λίου Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται τοπικό ρυμοτομικό σχέδιο στην εκτός σχεδίου περιοχή 
«Μαρκόνι» του δήμου Αιγάλεω (ν. Αττικής) για τον καθορισμό χώρου 
ανέγερσης αθλητικών εγκαταστάσεων όπως φαίνεται με στοιχεία Α Β Γ 
Ε Δ Α ατό σχετικό πρωτότυπο διάγραμμα σε κλίμακα 1:1000 που θεω¬ 
ρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αριθ. 69129/1988 πράξη του. Ακριβές αντίγραφο του 
διαγράμματος αυτού θα είναι αναρτημένο για είκοσι (20) ημέρες τουλά¬ 
χιστον από τη δημοσίευση της απόφασης αυτής στην Εφημερίδα της 
Κυβερνήσεως, στο Τμήμα Αρχείου Σχεδίων της Διεύθυνσης Τοπογρα¬ 
φικών Εφαρμογών του Υπουργείου Περιβάλλοντος, Χωροταξίας και 
Δημοσίων Έργων, οδός Πουλίου και Αμαλιάδος 17, για να λάβουν 
γνώση οι ενδιαφερόμενοι. 

2) Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

- Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

- Συντελεστής δόμησης: έξι δέκα (0,6). 

- Μέγιστο επιτρεπόμενο ύψος των ανεγερθησομένων κτιρίων: οκτώ 
και μισό (8,5) μέτρα. 

- Ελάχιστη απόσταση των κτιρίων από τις ρυμοτομικές γραμμές: 
Δέκα πέντε (15) μέτρα. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1988 

Ο ΑΝΑΠΛ. ΥΠΟΥΡΓΟΣ. 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 5733 (4) 

Καθορισμός χώρου για την ανέγερση Δημοτικού Σχολείου κοινότητας 
Λογγάδων Ιωαννίνων. 

Ό ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: 

α. του άρθρου 26 του Ν. 1337/83 (ΦΕΚ 33Α'/83) όπως αντικατα- 
στάθηκε με την παρ. 13 του άρθρου 8 του Ν. 1512/85 (ΦΕΚ 4Α’/85) 

β. Την Γ4δ/15883/1903/8.2.88 απόφαση Υπουργού ΠΕ.- 
ΧΩ.Δ.Ε. για τη μη δημοσίευση στο ΦΕΚ διαγραμμάτων αποφάσεων 
Νομαρχών. 

2. Το 750/27.9.1988 έγγραφο κοινότητας Λογγάδων Ιωαννί¬ 
νων. 

3. Την 17/1987 απόφαση του κοινοτικού Συμβουλίου, που επικυ¬ 
ρώθηκε με το 18862/87 έγγραφο Δ/νσης Εσωτερικών καταφορά στην 
παραχώρηση της έκτασης για την ανέγερση Δημοτικού Σχολείου Λογ¬ 
γάδων. 

4. Το με αριθ. 2/17.7.87 πρακτικό της επιτροπής κρίσης καταλλη¬ 
λότητας οικοπέδων, αποφασίζουμε: 

Καθορίζουμε το γήπεδο με στοιχεία Α, Β, Γ, Δ, Α εμβαδού 
6.267,75 μ2 που βρίσκεται εκτός σχεδίου της κοινότητας Λογκάδων 
Ιωαννίνων σαν χώρο για την ανέγερση του Δημοτικού Σχολείου της 
ίδιας κοινότητας. Επίσης καθορίζουμε ως όρους δόμησης τους εξής: 
Μέγιστη επιτρεπόμενη κάλυψη: 15% και μέγιστο επιτρεπόμενο ύψος 
κτιρίου 9,00 μ. κάλυψη οικοδομής με στέγη μέγιστης κλίσης 40%. 

Κατά τα λοιπά θα ισχύουν οι διατάξεις για την εκτός σχεδίου δόμηση. 

Το διάγραμμα κλίμακας 1:500 που συνοδεύει την παρούσα απόφαση 
αναρτάται ταυτόχρονα με την υπογραφή στον πίνακα ανακοινώσεων 
του ΤΠ και ΠΕ Νομαρχίας Ιωαννίνων. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 4 Νοεμβρίου 1988 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 425737/436 (5) 

Τροποποίηση ρυμοτομικού σχεδίου Δήμου Ν. Σμύρνης στο Ο.Τ. 205 
για την ανέγερση Σχολικών Κτιρίων Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθ. 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκύκλιο με αρ. Λ.7/13.1./17/11.12.72. 

6. Το Π. Δ/γμα 910/77 «περί Οργανισμού Τ.Δ.Ε.». 

7. Τον Ν. 1032/80 περί Τ.Χ.Ο.Π. 

8. Τον Ν. 1558/85 «περί Κυβερνήσεως και Κυβερνητικών Οργά¬ 
νων» άρθ. 24 παρ. 1. 

9. Τους Ν. 1232/82 και 1235/82. 

10. Την Υπουργική απόφαση 7524/1151/83 (ΦΕΚ 767/Β/ 
83). 

11. Την με αρ. 1586/87 απόφαση του Ο.Σ.Κ. 

12. Την γνωμοδότηση του Ν.Σ. ΠΕΧΩΔΕ από την συνεδρίαση της 
8.7.88 'πρακτ. 26, αποφασίζουμε: 

Την τροποποίηση του εγκ. ρυμ. σχεδίου του Δήμου Ν: Σμύρνης με 
χαρακτηρισμό μέρους του ΟΤ 205 όπως ειδικότερα φαίνεται στο σχεδ- 
/μα (ΑΜΛΕΖΗΑ) σε χώρο για την ανέγερση σχολικών κτιρίων. 

Για την ενημέρωση των ενδιαφερομένων το σχεδ/μα με κλ. 1/500 
θα αναρτηθεί επί Ιδνθήμερον στα Γραφεία της Δ/νσης Πολ/μίας Πει¬ 
ραιά, Νοταρά 93-95. 


Η απόφαση αυτή να δημοσιευθεί στην Εφημερίδα της Κυβερνήσεως 
(άρθ. 2 Ν. Δ/τος 17.7.1923, ΦΕΚ 228/Α/23). 

Πειραιάς, 21 Ιουλίου 1988 

Ο Νομάρχης 
Ε. ΚΟΝΤΟΜΑΡΗΣ 

-♦-- 

Αριθ. 2933 (6) 

Έγκριση τοπικού Ρυμοτομικού στην εκτός σχεδίου Περιοχή του Οικι¬ 
σμού Πρίνος με τον καθορισμό χώρου για ανέγερση Γυμνασίου Ν. 

Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάζεις του Ν. 1337/83 (ΦΕΚ 33/Α) και ειδικότερα το άρ¬ 
θρο 26, όπως αυτό αντικαταστάθηκε με την παραγρ. 13 του άρθρου 8 
του Ν. 1512/85 (ΦΕΚ 4/Α). 

2. Τις διατάξεις του Ν.Δ. 17.7.1923 «Περί σχεδίων Πόλεων...» και 
ειδικότερα τα άρθρα 3 και 29. 

3. Την αρ. 7/88 απόφαση του Κοινοτικού Συμβουλίου Πρίνους. 

4. Τη γνωμοδότηση του Συμβουλίου Χ.Ο.Π. του Νομού που διατυ¬ 
πώθηκε στο αρ. 4/γνωμ. 5η/16.3.88 πρακτικό συνεδρίασής του, απο¬ 
φασίζουμε: 

Εγκρίνεται τοπικό ρυμοτομικό σχέδιο, εκτός του σχεδίου του Οικι¬ 
σμού Πρίνος στο οποίο καθορίζεται ο χώρος με στοιχεία Α-Β-Γ-Δ-Α ως 
χώρος για ανέγερση Γυμνασίου, όπως φαίνεται στο συνημμένο σχεδιά- 
γραμμα. 

Το σχεδιάγραμμα να αναρτηθεί για 15 μέρες, μετά τη δημοσίευση 
της παρούσας στο ΦΕΚ, στον πίνακα ανακοινώσεων του Τ.Π.-Π.Ε. 
Τρικάλων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 8 Νοεμβρίου 1988 
Ο Νομάρχης 
Π. ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




